Борис Младенов-Young
Цял живот за нея пея…

chitanka.info

Цял живот за нея пея,

съчинявам стихове —

милата ми Дулцинея

стиховете не чете.

Аз съм рицар по природа,

с рицарско сърце, душа…

горе в небесата бродя —

по земята стъпва тя.

Рицари във старо време

минали в нас с меч и щит

и посели свойто семе…

С гените им в мен и в нея

аз съм станал бард честит,

тя — прекрасна Дулцинея.

Памплона, Испания — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.